বোল, ক্রোয়েশিয়া
বোল হল ক্রোয়েশিয়ার স্পিলিট-ডালমাশিয়া অঞ্চলের ব্রাচ দ্বীপের দক্ষিণে একটি পৌরসভা যেটির জনসংখ্যা ১৬৩০ (২০১১)। বোল ( ল্যাটিন শব্দ " ভালুম " থেকে নামটির উৎপত্তি) তার সবচেয়ে জনপ্রিয় সমুদ্র সৈকত, জ্লাতনি রাত ("গোল্ডেন কেপ") এর জন্য বিখ্যাত। এটি একটি শৈলান্তরীপ যার বেশিরভাগ নুড়ি পাথর দিয়ে তৈরি এবং এটি দৃশ্যত জোয়ারের গতির সাথে বদলে যায়। জ্লাতনি রাতের অ্যাড্রিয়াটিক সাগরের জল স্বচ্ছ এবং কিছুটা ঠাণ্ডা কারণ এটি যে প্রণালীতে অবস্থিত তার রয়েছে প্রবল স্রোত। হর্নের দুপাশে রয়েছে সমুদ্র সৈকত। বোল একটি জনপ্রিয় পর্যটন গন্তব্য যেটি তার বন্দরের পাশের বার, রেস্তোরাঁ এবং উইন্ড সার্ফিং এর জন্য পরিচিত। শহরের ডোমিনিকান চার্চে ত্রিপো কোকোলজার বেশ কয়েকটি চিত্রকর্ম রয়েছে। বোল বন্দরের কাছেই অবস্থিত স্টিনা ওয়াইনারি, যেখানে ঐতিহ্যবাহী স্টিনা ওয়াইন তৈরি করা হয়। জায়গাটিতে গাইডসহ ভ্রমণের সুযোগ আছে যা ব্রাচের ওয়াইনমেকিং ইতিহাস সম্পর্কে তথ্য প্রদান করে। তদুপরি, রেড ওয়াইনের স্বাদ নেওয়া সহ বিভিন্ন ধরণের ওয়াইনের নমুনা নেওয়ার সুযোগ রয়েছে।